Gejme

Gejme (: ) estas irana stufaĵo (ĥoreŝ) konsistanta el viando (ŝafidaĵo) tomato, fenditaj pizoj, cepo kaj sekigitaj limeoj. La stufaĵo havas plurajn versiojn en diversaj regionoj de Irano - el kiuj la plej multe konataj kaj kuirataj eble estas tiuj, kiuj estas garnitaj el melongeno aŭ safron-gustigitaj frititaj terpomoj - kaj estas kutime servata kun kuirita rizo.

 Etimologio 
La persa vorto gejme (ankaŭ transliterita kiel qeimeh) devenas de klasika persa qeema kiu venas de tjurka vorto qıyma 'pecigita viando', kiel la urdua qīmā/keema, turka kıyma kaj greka kimás.Oxford English Dictionary, s.v.

 Iraka varianto 
Iraka qeema estas farita kun tre malgrande dispecigita viando kaj disbatitaj fenditaj pizoj kaj estas preparita en granda komuna skalo ĉe la ĉiujara islama aŝura religi-tago.

 Iranaj variantoj 
 Gejme sibzamini (: ): kun maldike kaj longe tranĉitaj kaj safron-gustigitaj frititaj terpomoj.
 Gejme badenjĝan (: ): kun frititaj kompletaj aŭ laŭlonge duonigitaj melongenoj.
 Gejme nesar (: ): kun migdaloj kaj frititaj cepoj; specialaĵo de Gazvino.
 Piĉag Gejme (: ): malsama plado kun migdaloj kaj frititaj cepoj; specialaĵo de Ardabilo. Piĉag (Azere literumita pıçaq) signifas tranĉilon en la azerbajĝana lingvo kaj tio aludas al la migdaloj.
 Gejme raŝti (: ): kun acida granat-aĵo, granata suko, tomato kaj citron-suko; specialaĵo de Raŝto.
 Gejme nokhoud (): kun pizoj anstataŭ fenditaj pizoj; specialaĵo de la Pers-Golfa marbordo de Irano; simila al abguŝto.
 Gejme kadu (): kun frititaj kompletaj aŭ laŭlonge duonigitaj kukurboj.
 Gejme beh (): kun frititaj kompletaj aŭ laŭlonge duonigitaj cidonioj.
 Gejme bamieh (: ): kun fritita gomboj. Ĝi ankaŭ havas citronan sukon kaj cinamon.

 Vidu ankaŭ 
 Stufaĵo

 Referencoj 

Kategorio:Iraka kuirarto
Kategorio:Irana kuirarto